# ELŐTERJESZTÉS



**BALATONBERÉNYKÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2023. április 27-i

NYILVÁNOS ÜLÉSÉRE

**TÁRGY:**

**Strandrendelet FELÜLVIZSGÁLATA II. FORDULÓ**

**ELŐADÓ:**

**Mestyán Valéria**

**címzetes főjegyző**

**Tisztelt Képviselő-testület!**

Önkormányzatunk a nyári szezont megelőzően minden évben felülvizsgálja a községi strand működéséről szóló önkormányzati rendeletét a jogi és gazdasági környezet változásaira, illetve az üzemeltetési tapasztalatokra tekintettel.

A felülvizsgálat I. fordulójában a pénzügyi bizottság javaslatait is figyelembe véve a képviselő-testület az üzemeltető előterjesztése alapján döntött a szolgáltatási díjakról és az azokhoz kapcsolódó kedvezményekről és felkérte a jegyzőt, hogy az április havi soros ülésre a módosító rendelet tervezetét készítse elő.

**Főbb módosítások:**

1. A belépődíjak összege emelésre került, kivéve a gyermek napi és délutáni jegy összegét. Bevezetésre került a napi családi jegy, amely maximum 2 felnőtt és 3 gyermek egyidejű kedvezményes belépését teszi lehetővé. Valamennyi családi jegytípus esetén megszűntetésre került az a feltétel, hogy a belépők azonos lakcímmel rendelkezzenek. Mivel az elmúlt évben családi szezonjegy nem került értékesítésre, ezért ezt a jegytípust kivezettük.
2. Az alacsony értékesítési számra, a felmerült gyakorlati tapasztalatokra és az ingatlantulajdonosok kifogásaira tekintettel megszűnik az üdülőtulajdonosok szezonális bérlete, helyette minden, a településen építményadót fizető adóalany 14 alkalommal ingyenesen tudja igénybe venni strandunk szolgáltatásait. Ez a kedvezmény - a felnőtt napijegy árával számolva- évente 15.400 Ft kedvezményt jelent az építményadót fizetők számára.

Az ingyenes belépés érdekében az építményadót fizetők 14 db fehér karszalagot vehetnek át tárgyév május 15. és augusztus 31. napja közötti időszakban a hivatal balatonberényi kirendeltségén, ami nem névre szóló, szabadon átruházható akár családtagok, barátok részére. A visszaélések elkerülése érdekében a karszalag kizárólag a jegypénztáraknál helyezhető fel, ahol azokat a strand dolgozói időbélyegzővel látják el, egyebekben a karszalagokra vonatkozó általános rendelkezéseket kell majd alkalmazni.

Az új szolgáltatási díjakat és kedvezményeket a rendelet 1. melléklete tartalmazza.

Jogszabályszerkesztési okokból a rendelet 2. melléklete kisebb kiegészítést követően lecserélésre kerül.

Kérem az előterjesztés szerinti rendelet-tervezet megvitatását.

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | **Balatonberény Község Önkormányzat Képviselő-testületének …/2023.(. …) önkormányzati rendelete**  **a községi strand működéséről szóló 4/2021.(V.19.) önkormányzati rendelet módosításáról** | | | | | | | |
| **Rendelet-tervezet valamennyi jelentős hatása, különösen:** | | | | | | | | |
| Társadalmi, gazdasági  hatás: | | | Költségvetési hatás: | | Környezeti,  egészségügyi  következmények: | Adminisztratív  terheket  befolyásoló hatás: | | Egyéb hatás: |
| A fizetős strand a község általános és turisztikai megítélését befolyásoló tényező. | | | A díjemelés a strand színvonalas és biztonságos működése szempontjából az üzemeltetőnél jelentkező fontos bevételi forrás a kiadások fedezése céljából | | nincs | üzemeltetőnél a pénztárgépek átállítása, a hivatali munkavégzésben nem számottevő adminisztratív feladatnövekedést  eredményez | | Nincs. |
| **A rendelet megalkotása szükséges, mert:** | | | | | | | | |
| **A rendelet megalkotásának elmaradása esetén várható következmények: A fenntartási költségek forrása a díjemelés nélkül nem biztosítható.** | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: | | Szervezeti: | | Tárgyi: | | | Pénzügyi: | |
| Rendelkezésre állnak. | | Rendelkezésre állnak. | | Rendelkezésre állnak. | | | Rendelkezésre állnak. | |

Mestyán Valéria sk.

címzetes főjegyző